"Die skoolbestuurspan in samewerking met die skool se beheerliggaam was voorbereid sover moontlik vir die onbekende. Strukture vir kommunikasie tussen onderwysers, ouers en kinders is opgestel met WhatsApp-groepe vir direkte kommunikasie van inligting soos die situasie ontvou."
Hy sê sover is ongeveer 850 gesinne geregistreer op die D6-toep en die skool gebruik hierdie middel om beplande werk aan kinders en ouers deur te gee.
Clifton Titus, hoof van Hoërskool Pacaltsdorp, sê hulle kommunikeer met hul ouers en leerders op hul skool se Facebook-blad. "Ons gaan 'n link stuur waar ouers en leerders al die leermateriaal kan aflaai vir selfstudie by die huis."
'n Ouer van York High sê daar word met hulle gekommunikeer op die D6-toep en ook op die WhatsApp-groepe. "Ek het 'n matriekleerder en dis 'n bekommernis vir ons almal. Want is wat gedoen word genoeg?"